[Innocentius Episcopus servus servorum Dei, dilectis filiis Abbati et conventui Cluniacensi salutem et Apostolicam benedictionem. Paci et tranquillitati vestræ paterna volentes sollicitudine providere, auctoritate vobis præsentium indulgemus, ut per litteras Apostolicas, vel legatorum Apostolicæ Sedis Prioratus vestri ordinis, seu Beneficia ad vestram, et personarum ejusdem Ordinis collationem, vel Patronatum spectantia conferri non valeant, vosque et antedictæ personæ ad receptionem vel provisionem alicujus compelli nullatenus valeatis, etiamsi contineatur in eisdem litteris, ut non obstante aliqua indulgentia procedi valeat ad prædicta. Nulli ergo, etc. Datum Assisii VI. Nonas Octobris. Pontificatus nostri anno XI.]